અરવલ્લી-સાબરકાંઠા જિલ્લામાંથી ગાંધીનગર ખાતે રેલી અને વિધાનસભા ઘેરાવ કાર્યક્રમમાં ૨૦ હજારથી વધુ આદિવાસી સમાજના લોકો તિર-કામઠા ,ઢોલ-નગારા આદિવાસી સંસ્કૃતિના પરંપરાગત વાજિંત્રો સાથે જોડાશે હાલ આદિવાસી સમાજના હક્ક માટે જોડાવવા તિર-કામઠા બનાવવા તડામાર તૈયારીઓ આદરી દીધી છે આદિવાસી સમાજની વિવિધ સમિતિઓ દ્વારા બંને જિલ્લાના શહેરી અને ગ્રામ્ય વિસ્તારોમાં બેઠકોનો દોર ચાલી રહ્યો છે વિધાનસભા ઘેરાવ અને રેલીમાં કાયદો અને વ્યવસ્થાની સ્થિતિ જળવાઈ રહે અને આંદોલન શાંતિપૂર્ણ માહોલમાં પૂર્ણ થાય તેની ખાસ તકેદારી રાખવા માટે સમાજના અગ્રણીઓએ આહવાન કર્યું છે